CELEX: 62021TN0079
Language: lt
Date: 2021-02-03 00:00:00
Title: Byla T-79/21: 2021 m. vasario 3 d. pareikštas ieškinys byloje Ryanair ir AMS / Komisija

2021 3 29   
            
            
               LT
            
            
               Europos Sąjungos oficialusis leidinys
            
            
               C 110/35
            
         
      2021 m. vasario 3 d. pareikštas ieškinys byloje Ryanair ir AMS / Komisija
      
      (Byla T-79/21)
      (2021/C 110/39)
      Proceso kalba: anglų
      
         Šalys
      
      
         Ieškovės: Ryanair DAC (Sordsas, Airija), Airport Marketing Services Ltd (AMS) (Dublinas, Airija), atstovaujamos advokatų E. Vahida, F.-C. Laprévote, V. Blanc, S. Rating ir I. Metaxas-Maranghidis
      
         Atsakovė: Europos Komisija
      
         Reikalavimai
      
      Ieškovės Bendrojo Teismo prašo:
      
                  —
               
               
                  panaikinti 2019 m. rugpjūčio 2 d. atsakovės sprendimą (ES) dėl valstybės pagalbos SA.47867 2018/C (ex 2017/FC), kurią Prancūzija suteikė Ryanair ir Airport Marketing Services; (1) ir
               
            
                  —
               
               
                  priteisti iš atsakovės visas bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamos ieškinį ieškovės remiasi šešiais pagrindais.
      
                  1.
               
               
                  Pirmasis ieškinio pagrindas grindžiamas tuo, kad atsakovė pažeidė Pagrindinių teisių chartijos 41 ir 47 straipsnius, gero administravimo principą ir ieškovių teisę į gynybą.
               
            
                  2.
               
               
                  Antrasis ieškinio pagrindas grindžiamas tuo, kad atsakovė pažeidė SESV 107 straipsnio 1 dalį ir pareigą motyvuoti, kai ginčijamo sprendimo klaidų ištaisyme nurodė, kad rinkos ekonomikos sąlygomis veikiančio subjekto kriterijus netaikytinas, nors ankstesniame sprendime nusprendė, kad jis taikytinas.
               
            
                  3.
               
               
                  Trečiasis ieškinio pagrindas grindžiamas tuo, kad atsakovė pažeidė SESV 107 straipsnio 1 dalį, nes ginčijamame sprendime neaiškiai taikė „realaus poreikio“ kriterijų.
               
            
                  4.
               
               
                  Ketvirtasis ieškinio pagrindas grindžiamas tuo, kad atsakovė pažeidė SESV 107 straipsnio 1 dalį, nes suklydo neatsižvelgusi į Montpeljė regioną ir oro uosto poreikį, susijusį su rinkodaros paslaugomis.
               
            
                  5.
               
               
                  Penktasis ieškinio pagrindas grindžiamas tuo, kad atsakovė pažeidė SESV 107 straipsnio 1 dalį, nes nenurodė Montpeljė oro uosto kaip pagalbos gavėjo.
               
            
                  6.
               
               
                  Šeštasis ieškinio pagrindas grindžiamas tuo, kad atsakovė pažeidė SESV 107 straipsnio 1 dalį, nes neįrodė atrankumo.
               
            
         (1)  OL L 388, 2020, p. 1.